smcproject/ml-wiki-sentences huggingface dataset:
എട്ട് അക്കാദമി പുരസ്കാരങ്ങളാണ്‌ ഈ ചിത്രത്തിനു ലഭിച്ചത്.
മികച്ച ചിത്രം സംവിധായകൻ-ഡാനി ബോയൽ അവലംബിത തിരക്കഥ-സൈമൺ ബോഫോയി ഛായാഗ്രഹണം-ആന്റണി ഡോഡ്‌ മാന്റലെ സംഗീതം-എ.
ആർ റഹ്മാൻ ഗാനം-ജയ്‌ ഹോ ശബ്‌ദമിശ്രണം-റസൂൽ പൂക്കുട്ടി ചിത്രസംയോജനം-ക്രിസ്‌ ഡിക്കൻസ്‌ അവലംബം ↑ http://www.oscar.com/nominees/?pn=nominees ↑ http://timesofindia.indiatimes.com/Rahman_first_Indian_to_win_Golden_Globe/articleshow/3966010.cms ↑ പുറമെ നിന്നുള്ള കണ്ണികൾ Official US site Official UK site (Pathe) Archived 2009-01-05 at the Wayback Machine .
Slumdog Millionaire ഇന്റർനെറ്റ് മൂവി ഡാറ്റാബേസിൽ Slumdog Millionaire ഓൾമുവീയിൽ ബോക്സ് ഓഫീസ് മോജോയിൽ നിന്ന് Slumdog Millionaire റോട്ടൻ ടൊമാറ്റോസിൽ നിന്ന് Slumdog Millionaire മെറ്റാക്രിട്ടിക്കിൽ നിന്ന് Slumdog Millionaire
സ്ലാട്ടൻ ഇബ്രാഹിമോവിച്ച് ഇംഗ്ലീഷ് വിലാസം https://ml.wikipedia.org/wiki/Zlatan_Ibrahimovic
സ്വീഡന്റെയും നിലവിൽ എ സി മിലാന്റെയും മുൻനിര സ്‌ട്രൈക്കറാണ് സ്ലാട്ടൻ ഇബ്രാഹിമോവിച്ച് .
അന്താരാഷ്ട്ര ഫുട്ബോളിൽ നിന്ന് ഇടയ്ക്ക് വിരമിക്കൽ പ്രഖ്യാപിച്ചിരുന്നെങ്കിലും യൂറോ2012 യോഗ്യതാ മൽസരങ്ങൾക്ക് മുൻപ് ടീമിൽ തിരിച്ചെത്തി.
യൂറോ2012ൽ ക്യാപ്റ്റനായാണ് കളിച്ചത്.
ദേശിയ ടീമിന്റെ ക്യാപ്റ്റനായി തുടരുന്നു.
1990ൽ മാൽമോ എഫ്ഫിലായിരുന്നു ഇബ്രാഹിമോവിച്ച് തന്റെ കരിയർ തുടങ്ങുന്നത്.
പിന്നീട് അജാക്സിലും യുവന്റസിലും അദ്ദേഹം കളിച്ചു.
2006 ൽ എഫ്. സി. ഇന്റനാസിയോണലിൽ കരാറിലായി.
2007 ലും 2009ലും യുവേഫ ടീം ഓഫ് ദി ഇയറിൽ സ്ഥാനം നേടിയിരുന്നു.
2008-09 കാലയളവിൽ ലീഗിലെ ടോപ്പ് സ്കോററായിരുന്നു അദ്ദേഹം.
2009 ൽ അദ്ദേഹം ബാഴ്സലോണയിലെത്തി.
ഫുട്ബോൾ ചരിത്രത്തിലെ ഏറ്റവും ഉടർന്ന രണ്ടാമത്തെ ട്രാൻസ്ഫർ തുകയായിരുന്നു അന്ന് അദ്ദേഹത്തിന് ലഭിച്ചത്.
പക്ഷെ അധിക കാലം അദ്ദേഹം ബാഴ്സയിൽ കളിച്ചില്ല.
വീണ്ടും ഇറ്റാലിയൻ ലീഗിലേക്ക് തിരിച്ചെത്തി.
ഇത്തവണ എസി മിലാനിലേക്കായിരുന്നു ചേക്കേറിയത്.
മിലാൻ ഡെർബി, ചാമ്പ്യൻസ് ലീഗ്, യൂറോ കപ്പ് പോലെയുള്ള ശ്രദ്ധേയ മത്സരങ്ങളിൽ ഗോളുകൾ നേടിയും വിജയങ്ങളിൽ പങ്കാളിയാവുകയും ചെയ്തുകൊണ്ട് അദ്ദേഹം തനിക്കെതിരെ ഉയർന്ന വിമർശനങ്ങളെ നേരിട്ടു.
ചാമ്പ്യൻസ് ലീഗിൽ ആറു ക്ലബ്ബുകൾക്കുവേണ്ടി ഗോൾ നേടിയ ഒരേയൊരു താരമാണ് സ്ലാട്ടൻ ഇബ്രാഹിമോവിച്ച്.
1981 ഒക്ടോബർ 3 ന് സെൽഫിക് ഇബ്രാഹിമോവിച്ചിന്റേയും ജുർക്ക ഗ്രാവിക്കിന്റേയും മകനായി സ്വീഡനിൽ ജനിച്ചു.
മാതാപിതാക്കൽ രണ്ടുപേരും സ്വീഡനിലേക്ക് കുടിയേറിയവരാണ്.
റോസൻ ഗാർഡിലാണ് അദ്ദേഹം വളർന്നത്.
ആറാം വയസിൽ തനിക്ക് ലഭിച്ച രണ്ട് ഫുട്ബോൾ ബൂട്ടുകളുമായാണ് ഇബ്രാഹിമോവിച്ച് ഫുട്ബോൾ കളിച്ചു തുടങ്ങുന്നത്.
പിന്നീട് പ്രാദേശിക ജൂനിയർ ടീമുകളായ മാൽമോ ബിഐ ലും എഫ്ബികെ ബാൽക്കണിലും അദ്ദേഹം കളിച്ചു.
ബാൽക്കണിനു വേണ്ടി കളിക്കുന്ന സമയത്ത്, ആദ്യ പകുതിയിൽ തന്റെ ടീം 4-0ന് പുറകിലായിരുന്നു.
പകരക്കാരനായി എത്തിയ താൻ 8 ഗോളുകൾ നേടി ടീനിനെ വിജയിപ്പിച്ചിട്ടുണ്ടെന്ന് അദ്ദേഹം ഒരു ഇന്റർവ്യൂവിൽ ഓർത്തിട്ടുണ്ട്.
പതിനഞ്ചാം വയസിൽ അദ്ദേഹം തന്റെ ഫുട്ബോൾ കരിയർ നിർത്താൻ ഇടവരുന്ന സാഹചര്യങ്ങൾ വരെ ഉണ്ടായിരുന്നു.
പക്ഷെ അദ്ദേഹത്തിന്റെ മാനേജർ അദ്ദേഹത്തെ തിരിച്ച് കളിയിലേക്ക് എത്തിച്ചു.
തന്റെ ജൂനിയർ ഹൈസ്കൂൾ പഠനം ഒൻപതാം ഗ്രെയ്ഡോടെ അദ്ദേഹം പൂർത്തിയാക്കി ഹൈസ്കൂൾ ജീവിതത്തിലേക്ക് കടെന്നെങ്കിലും തന്റെ പഠനം ഉപേക്ഷിച്ച് പൂർണമായും ഫുട്ബോളിലേക്ക് ശ്രദ്ധ കേന്ദ്രീകരിച്ചു.
ക്ലബ്ബ് കരിയർ അന്താരാഷ്ട്ര കരിയർ
ബോസ്നിയ ആൻഡ് ഹെർസെഗോവിനിയക്കും ക്രൊയേഷ്യക്കും വേണ്ടി കളിക്കാൻ യോഗ്യതയുണ്ടായിരുന്നെങ്കിലും തന്റെ ജന്മ നാടായ സ്വീഡനുവേണ്ടി കളിക്കാനാണ് അദ്ദേഹം തീരുമാനിച്ചത്.
2000-01 കാലത്ത് നടന്ന നോർഡിക്ക് ഫുട്ബോൾ ചാമ്പ്യൻഷിപ്പിൽ ഫറോയി ഐലൻഡിനെതിരെ 2001 ജനുവരി 31ന് ടിപ്പ്ഷാളനിൽ നടന്ന സൗഹൃദ മത്സരത്തിലായിരുന്നു ഇബ്രാഹിമോവിച്ച് തന്റെ അരങ്ങേറ്റം കുറിച്ചത്.
മത്സരം ഗോൾ രഹിത സമനിലയിൽ പിരിഞ്ഞു.
2001 ഒക്ടോബർ 7 ന് തന്റെ ആദ്യ പ്രധാന മത്സരം കളിച്ചു.
ലോകകപ്പ് 2002 ലെ യോഗ്യതാ റൗണ്ടിൽ അലർബൈജാനെതിരെ 3-0ന് സ്വീഡൻ ജയിച്ച കളിയിൽ ഇബ്രഹിമോവിച്ച് ഒരു ഗോൾ നേടി.
2002ലെ ലോകകപ്പിൽ ദേശീയ ടീമിൽ അദ്ദേഹവും സ്ഥാനം നേടി.
ഗ്രൂപ്പ് ഘട്ടത്തിൽ അർജന്റീനയ്ക്കെതിരെയും സെനഗലിനെതിരെയും പകരക്കാനായെത്തുകയും ചെയ്തു.
പക്ഷെ സ്വീഡൻ സെനഗലിനോട് തോറ്റ് പുറത്തായി.
2004ലെ യൂറോകപ്പിൽ സ്വീഡന്റെ എല്ലാ മത്സരങ്ങളിലും ആദ്യ ഇലവനിൽ തന്നെ അദ്ദേഹം ഇടം നേടിയിരുന്നു.
ബൾഗേറിയയോട് 5-0ത്തിന് ജയിച്ച കളിയിൽ അദ്ദേഹം പെനാൽറ്റിയിലൂടെ ഒരു ഗോൾ നേടിയിരുന്നു.
ഇറ്റലിക്കെതിരെ നേടിയ ഗോൾ ആ ടൂർണമെന്റിലെ മികച്ച ഗോളുകൾക്കുവേണ്ടിയുള്ള തിരഞ്ഞെടുപ്പിൽ എത്തിയിരുന്നു.
പക്ഷെ പിന്നീട് നെതർലൻഡ്സിനെതിരെ നടന്ന മത്സരത്തിൽ ഷൂട്ടൗട്ടിനിടെ ഇബ്രാഹിമോവിച്ച് തന്റെ അവസരം പാഴാക്കുകയും സ്വീഡൻ മത്സരം തോൽക്കുകയും ചെയ്തു.
2004 സെപ്റ്റംബർ 4ന് നടന്ന ലോകകപ്പ് 2006 യോഗ്യതാ റൗണ്ടിൽ മാൾട്ടയ്ക്കെതിരെ അദ്ദേഹം 4 ഗോളുകൾ നേടി.
മത്സം 7-0ന് സ്വീഡൻ ജയിച്ചു.
പക്ഷെ 2006 ലോകകപ്പിൽ അദ്ദേഹത്തിന് ഗോളൊന്നും നേടാൻ കഴിഞ്ഞില്ല.
ഇത്തവണ ജർമ്മനിയോട് തോറ്റ് സ്വീഡൻ പുറത്തായി.
രാജ്യത്തെ ഏറ്റവും മികച്ച് കളിക്കാരന് നൽകുന്ന സ്വീഡിഷ് ഗോൾഡൻ ബോൾ 2007 ൽ അദ്ദേഹത്തിന് ലഭിച്ചു.
2 വർഷമായി തുടർന്ന് വന്നിരുന്ന തന്റെ അന്താരാഷ്ട്ര കളികളിലെ ഗോൾ വരൾച്ച യൂറോ 2008ൽ ഗ്രീസിനെതിരെ 2008 ജൂൺ 10ന് നടന്ന മത്സരത്തിലും 4 ദിവസങ്ങൾക്ക് ശേഷം സ്പെയ്നിനെതിരെ നടന്ന മത്സരത്തിലും അദ്ദേഹം തീർത്തു.
ടൂർണമെന്റിൽ 2 ഗോളുകൾ നേടാനെ അദ്ദേഹത്തിനു കഴിഞ്ഞുള്ളു.
ഗ്രൂപ്പ് ഘട്ടത്തിൽ തന്നെ റഷ്യയോട് തോറ്റ് അവർ പുറത്തായി.
2010ലോകകപ്പ് യോഗ്യതാറൗണ്ടിൽ മാൾട്ടയ്ക്കെതിരെ 2009 ജൂൺ 10ന് സ്വീഡൻ 4-0ത്തിന് ജയിച്ച മത്സരത്തിൽ അദ്ദേഹം ഒരു ഗോൾ നേടിയിരുന്നു.
സെപ്റ്റംബർ 5ന് ഹംഗറിക്കെതിരെ അവസാന നിമിഷം അദ്ദേഹം നേടിയ ഗോൾ സ്വീഡനെ 2-1ന് വിജയത്തിലെത്തിച്ചു.
യൂറോ 2012ന്റെ യോഗ്യതാ റൗണ്ട് മത്സരങ്ങൾക്ക് മുന്നോടിയായി അദ്ദേഹം ടീമിൽ തിരിച്ചെത്തുകയും ടീമിന്റെ ക്യാപ്റ്റനാവുകയും ചെയ്തു.
യോഗ്യതാറൗണ്ടിലെ തന്റെ ആദ്യ ഗോൾ സാൻ മാരിനോയ്ക്കെതിരെ അദ്ദേഹം നേടി.
ഒരു മണിക്കൂറോളം 10പേരായി ചുരുങ്ങി കളിച്ചിട്ടം 6-0ന് സ്വീഡൻ ജയിച്ച മത്സരത്തിൽ ആദ്യഗോളും അഞ്ചാമത്തെ ഗോളും അദ്ദേഹമാണ് നേടിയത്.
ഫിൻലാൻഡിനെതിരെ 5-0ന് ജയിച്ച മത്സരത്തിൽ അദ്ദേഹം ഹാട്രിക് നേടി.
യൂറോ 2012ൽ  ഉക്രെയ്നെതിരെ നടന്ന സ്വീഡന്റെ ആദ്യ മത്സരത്തിൽ തന്നെ ഇബ്രാഹിമോവിച്ച് ഗോൾ നേടി.
ഫ്രാൻസിനെതിരെ 2-0ന് ജയിച്ച മത്സരത്തിലും ആദ്യ ഗോൾ നേടിയത് അദ്ദേഹം തന്നെയായിരിന്നു.
ഈ ഗോൾ പിന്നീട് ടൂർണമെന്റിലെ മികച്ച ഗോളായി തിരഞ്ഞെടുത്തു.
ഗ്രൂപ്പ് ഘട്ടത്തിൽ തന്നെ പുറത്തായെങ്കിലും യൂറോ 2012 ന്റെ ടീമിൽ അദ്ദേഹം സ്ഥാനം നേടിയിരുന്നു.
ക്വാർട്ടർ ഫൈനലിൽ എത്താതെ യൂറോ 2012 ടീമിൽ ഇടം നേടിയ ഏക കളിക്കാരനും അദ്ദേഹമായിരുന്നു.
2012 നവംബർ 14ന് ഫ്രണ്ട്സ് അറീന ഗ്രണ്ടിൽ നടന്ന ഉദ്ഘാടന മത്സരത്തിൽ ഇംഗ്ലണ്ടിനെതിരെ അദ്ദേഹം മറ്റൊരു ചരിത്രം കൂടി എഴുതിച്ചേർത്തു.
4-2ന് സ്വീഡൻ ജയിച്ച കളിയിൽ 4 ഗോളുകളും അദ്ദേഹമാണ് നേടിയത്.
അദ്ദേഹം നാലാമതായി പോസ്റ്റിൽ നിന്നും 35-32വാര അകലെ നിന്ന് നേടിയ ഗോൾ ഫുട്ബോൾ ചരിത്രം കണ്ട ഏറ്റവും മികച്ച സിസ്സർ കിക്കായിട്ടാണ് ഫുട്ബോൾ ലോകവും പണ്ഡിതരും രേഖപ്പെടുത്തിയത്.
താൻ കണ്ടിട്ടുള്ളതിൽവെച്ചേറ്റവും മനോഹരമായ ഗോൾ എന്നാണ് ഇംഗ്ലണ്ട് നായകൻ സ്റ്റീവൻ ജെറാർഡ് ഈ ഗോളിനെപ്പറ്റി അഭിപ്രായപ്പെട്ടത്.
അസാധാരണമായ 'സിസ്സർ കിക്ക്' എന്നാണ് മുൻ ലോക ഫുട്‌ബോളർ സിനദിൻ സിദാനെ ഇതിനെ വിശേഷിപ്പിച്ചത്.
ബി.ബി.സി.യുടെ ജോൺ മോട്‌സൺ, ചരിത്രത്തിലെ ഏറ്റവും മികച്ച ഗോളെന്നാണ് വിലയിരുത്തിയത്.
ഗോൾകീപ്പർ സ്ഥാനത്തില്ലെന്ന് മനസ്സിലാക്കിയ താൻ പന്ത് വലയിലേക്ക് തിരിച്ചുവിടാൻ ശ്രമിച്ചതാണെന്നും അത് ഈ രീതിയിൽ കലാശിച്ചതിൽ സന്തോഷമുണ്ടെന്നുമാണ് ഇബ്രാഹിമോവിച്ച് ഇതേപ്പറ്റി പ്രതികരിച്ചത്.
നേട്ടങ്ങൾ 2011-12 സീസണിൽ ഇറ്റാലിയൻ ലീഗിലെ ടോപ്പ് സ്കോറർ.
സീസൊ കൊബയാഷി ഇംഗ്ലീഷ് വിലാസം https://ml.wikipedia.org/wiki/Seiz%C5%8D_Kobayashi Seizō Kobayashi
ഒരു ജാപ്പനീസ് നാവിക കമാൻഡറും ഇംപീരിയൽ ജാപ്പനീസ് നേവിയുടെ (1936-1940) കംപൈൻഡ് ഫ്ലീറ്റ് കമാൻഡറും (1931-1933) 17-ാമത്തെ തായ്വാനിലെ ഗവർണർ ജനറലുമായിരുന്നു സീസൊ കൊബയാഷി (ജാപ്പനീസ്: 小林 躋 造, ഒക്ടോബർ 1, 1877 - ജൂലൈ 4, 1962).
1877-ൽ ഹിരോഷിമയിൽ ജനിച്ച അദ്ദേഹം ഒരു നാവികജീവിതം നയിച്ചു.
ഇമ്പീരിയൽ നാവിക അക്കാദമിയിൽ നിന്നും ബിരുദാനന്തര ബിരുദപഠനത്തിനു ശേഷം, 1898-ൽ കോബായഷി ആദ്യം കൊർവെറ്റ് ഹെയ്യിയിൽ സേവനമനുഷ്ടിച്ചു.
1900-ൽ ഹറ്റ്സുസെ എന്ന യുദ്ധക്കപ്പലിലെ രണ്ടാമത്തെ ലെഫ്റ്റനന്റ് ആയിരുന്നു.
അവലംബം Seizō Kobayashi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സീസോങ്ങോസോറസ് ഇംഗ്ലീഷ് വിലാസം https://ml.wikipedia.org/wiki/Zizhongosaurus
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് സീസോങ്ങോസോറസ് .
ഈ വിഭാഗത്തിലെ വലിപ്പം കുറഞ്ഞവർ ആയിരുന്നു ഇവ ഫോസ്സിൽ
ഇവയെ ഇപ്പോ നൊമാൻ ഡൂബിയം ആയി ആണ് കണക്കാക്കുന്നത് .
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/z/zizhongosaurus.html Archived 2016-12-17 at the Wayback Machine .
സീസിയം-137 സീസിയം-137
A sealed caesium-137 radioactive source Full table General നാമം , ചിഹ്നം സീസിയം-137, 137 Cs ന്യൂട്രോൺ (കൾ) 82 പ്രോട്ടോൺ (കൾ) 55 Nuclide data പ്രകൃത്യാ ഉള്ള ലഭ്യത 0 (trace) അർദ്ധായുസ്സ് 30.17 y ± 0.03 y മാതൃ ഐസോട്ടോപ്പ് (കൾ) 137 Xe ( β − ) റേഡിയോ ആക്ടീവ് നാശം മൂലമുണ്ടാവുന്നത്(വ) 137m Ba ഐസോട്ടോപ്പ് ദ്രവ്യം 136.907 u Spin 7 ⁄ 2 + റേഡിയോ ആക്ടീവ് നാശ രീതി റേഡിയോ ആക്ടീവ് നാശ ഊർജ്ജം β- ( beta decay ) 0.5120 MeV γ ( gamma-rays ) 0.6617 MeV
സീസിയം-137 (137 55C  ) അല്ലെങ്കിൽ റേഡിയോകീസെിയം, സീസിയത്തിന്റെ റേഡിയോആക്ടീവ് ഐസോട്ടോപ്പ് ആണ്.
അണുസ്ഫോടനങ്ങളിലും ആണവറിയാക്ടറുകളിലുമാണ് സീസിയം 137 ഉണ്ടാകുന്നത്.
സീസിയം 137 ന്റെ അർദ്ധായുസ് 30.17 വർഷമാണ് .
തീരെച്ചെറിയ അർധായുസ് കാരണം താരതമ്യേനവേഗത്തിൽ മറ്റു സ്ഥിരമൂലകങ്ങളാവുന്നതിനാൽ ഭൂമിയിൽ സ്വാഭാവികമായി സീസിയം 137 കാണപ്പെടാറില്ല.
സീസിയത്തിന്റെ മിക്ക സംയുക്തങ്ങളെയും പോലെ ജലത്തിൽ ലയിക്കുന്ന ഒന്നാണ് സീസിയം 137.
റേഡിയേഷൻ തെറാപ്പിയിലും പലവസ്തുക്കളുടെയും കാലപ്പഴക്കം നിർണയിക്കുവാനും സീസിയം 137 ഉപയോഗിക്കുന്നുണ്ട് .
1987 സപ്തംബർ 13 ന് ബ്രസീലിയൻ സംസ്ഥാനമായ ഗൊയസിലെ, ഗൊയിയാനിയയിൽ നസീസിയം 137 മൂലം അപകടം നടന്നിരുന്നു.
സീസിയം അസറ്റേറ്റ് ഇംഗ്ലീഷ് വിലാസം https://ml.wikipedia.org/wiki/Caesium_acetate
CH 3 CO 2 Cs എന്ന തന്മാത്രാ സൂത്രവാക്യമുള്ള ഒരു അയോണിക് സീസിയം സംയുക്തമാണ് സീസിയം അസറ്റേറ്റ്.
അസറ്റിക് ആസിഡുമായി സീസിയം ഹൈഡ്രോക്സൈഡ് അല്ലെങ്കിൽ സീസിയം കാർബണേറ്റ് പ്രതിപ്രവർത്തനം വഴി രൂപം കൊള്ളുന്ന ഒരു വെളുത്ത ഖരമാണ് ഇത്.
ഉപയോഗിക്കുന്നു
ഓർഗാനിക് സിന്തസിസിൽ ഇത് ഉപയോഗിക്കുന്നു.
ഒരു ഉദാഹരണം പെർകിൻ സിന്തസിസിലാണ് : ഫാറ്റി ആസിഡുകളുള്ള ആരോമാറ്റിക് ആൽഡിഹൈഡുകളുടെ ഘനീഭവിച്ച് അപൂരിത സിനാമിക്-തരം ആസിഡുകളുടെ രൂപീകരണം.
സാധാരണയായി ഉപയോഗിക്കുന്ന സോഡിയം അസറ്റേറ്റിനു പകരം, സീസിയം അസറ്റേറ്റ് ഉപയോഗിച്ചാൽ  പ്രവർത്തനഫലം 10 മടങ്ങ് വർദ്ധിപ്പിക്കുമെന്ന് തെളിയിക്കപ്പെട്ടിട്ടുണ്ട്.
ദ്വിതീയ ആൽക്കഹോളുകൾ വിപരീതമാക്കാൻ ഇത് പലപ്പോഴും ഉപയോഗിക്കുന്നു.
പെട്രോളിയം ഡ്രില്ലിംഗ് ദ്രാവകങ്ങളിൽ സീസിയം ഫോർമാറ്റിന് പകരം സീസിയം അസറ്റേറ്റ് ഇടയ്ക്കിടെ ഉപയോഗിക്കാറുണ്ട്.
അവലംബം ↑ ഫലകം:RubberBible62nd .
↑ 1 2 3 ↑ .
സീസിയം സയനൈഡ് ഇംഗ്ലീഷ് വിലാസം https://ml.wikipedia.org/wiki/Caesium_cyanide
ഹൈഡ്രജൻ സയനൈഡിന്റെ സീസിയം ലവണമാണ് സീസിയം സയനൈഡ്.
( രാസസൂത്രം : CsCN).
ജലത്തിൽ എളുപ്പത്തിൽ ലയിക്കുന്ന വെളുത്ത ഖരപദാർത്ഥമാണിത്.
ഇത്, ബദാമിനെ അനുസ്മരിപ്പിക്കുന്ന ഗന്ധവും പഞ്ചസാരയ്ക്ക് സമാനമായ പരലുകൾ ഉള്ളതുമാണ്.
പൊട്ടാസ്യം സയനൈഡിന് സമാനമായ രാസഗുണങ്ങളുള്ള സിസിയം സയനൈഡിന് വളരെക്കൂടുതൽ വിഷാംശമുണ്ട്.
ഹൈഡ്രജൻ സയനൈഡ് സിസിയം ഹൈഡ്രോക്സൈഡുമായി പ്രതിപ്രവർത്തിച്ച് സീസിയം സയനൈഡും ജലവും ഉണ്ടാകുന്നു: HCN + CsOH CsCN + H 2 O. അവലംബം ↑ Bernard Martel.
സീസിയം ഇംഗ്ലീഷ് വിലാസം https://ml.wikipedia.org/wiki/Caesium 55 xenon ← caesium → barium Rb ↑ Cs ↓ Fr ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ caesium, Cs, 55 കുടുംബം alkali metals ഗ്രൂപ്പ് , പിരീഡ് , ബ്ലോക്ക് 1 , 6 , s Appearance silvery gold സാധാരണ ആറ്റോമിക ഭാരം 132.9054519 (2) g·mol − 1 ഇലക്ട്രോൺ വിന്യാസം [ Xe ] 6s 1 ഓരോ ഷെല്ലിലേയും ഇലക്ട്രോണുകൾ 2, 8, 18, 18, 8, 1 ഭൗതികസ്വഭാവങ്ങൾ Phase solid സാന്ദ്രത (near r.t. ) 1.93 g·cm − 3 ദ്രവണാങ്കത്തിലെ ദ്രാവക സാന്ദ്രത 1.843 g·cm − 3 ദ്രവണാങ്കം 301.59 K (28.44 ° C , 83.19 ° F ) ക്വഥനാങ്കം 944 K (671 ° C , 1240 ° F ) Critical point 1938 K , 9.4 MPa ദ്രവീകരണ ലീനതാപം 2.09 kJ·mol − 1 ബാഷ്പീകരണ ലീനതാപം 63.9 kJ·mol − 1 Heat capacity (25 °C)  32.210 J·mol − 1 ·K − 1 Vapor pressure P (Pa) 1 10 100 1 k 10 k 100 k at T (K) 418 469 534 623 750 940 Atomic properties ക്രിസ്റ്റൽ ഘടന body centered cubic ഓക്സീകരണാവസ്ഥകൾ 1 (strongly basic oxide) ഇലക്ട്രോനെഗറ്റീവിറ്റി 0.79  (Pauling scale) Ionization energies 1st:  375.7 kJ/mol 2nd:  2234.3  kJ/mol 3rd:  3400  kJ/mol Atomic radius 260 pm Atomic radius (calc.) 298 pm Covalent radius 225 pm Miscellaneous Magnetic ordering no data വൈദ്യുത പ്രതിരോധം (20 °C)  205 n Ω ·m താപ ചാലകത (300 K)  35.9 W·m − 1 ·K − 1 Thermal expansion (25 °C)  97 µ m·m − 1 ·K − 1 Young's modulus 1.7 GPa Bulk modulus 1.6 GPa Mohs hardness 0.2 Brinell hardness 0.14 MPa CAS registry number 7440-46-2 Selected isotopes Main article: Isotopes of സീസിയം iso NA half-life DM DE ( MeV ) DP 133 Cs 100% stable 134 Cs syn 65.159 Ms (2.0648 y ) ε 1.229 134 Xe β - 2.059 134 Ba 135 Cs trace 73 Ts (2,300,000y) β - 0.269 135 Ba 137 Cs syn 948.9 Ms (30.07y) β - 1.176 137 Ba അവലംബങ്ങൾ
അണുസംഖ്യ 55 ആയ മൂലകമാണ് സീസിയം .
Cs എന്നാണ് ആവർത്തനപ്പട്ടികയിൽ ഇതിന്റെ പ്രതീകം.
ഇതിന്റെ നിറം സ്വർണ-വെള്ളി നിറങ്ങൾ കലർന്നതാണ്.
വളരെ മൃദുവായ ഒരു ലോഹമാണിത്.
ആൽക്കലി ലോഹമായ സീസിയത്തിന്റെ ദ്രവണാങ്കം 28 °C (83 °F) ആണ്.
അതിനാൽ റൂബിഡിയം , ഫ്രാൻസിയം , മെർക്കുറി , ഗാലിയം , ബ്രോമിൻ എന്നിവയേപ്പോലെതന്നെ സീസിയവും റൂം താപനിലയിൽ/റൂം താപനിലക്കടുത്ത് ദ്രാവകമായിരിക്കും.
"നീലകലർന്ന ചാരനിറം" എനർത്ഥമുള്ള സീസിയസ് എന്ന ലാറ്റിൻ വാക്കിൽനിന്നാണ് സീസിയം എന്ന പേരിന്റെ ഉദ്ഭവം.
1860ലാണ് ജർമൻ ശാസ്ത്രജ്ഞരായ റോബർട്ട് ബൻസണും ഗുസ്താവ് കിർഷോഫും ചേർന്നാണ് സ്പെക്ട്രോസ്കോപ്പി വഴി ധാതുജലത്തിൽ നിന്ന് സീസിയം കണ്ടെത്തിയത്.
1882ൽ കാൾ സെറ്റർബർഗ് എന്ന ശാസ്ത്രജ്ഞൻ സീസിയം ക്ലോറൈഡിന്റെ വൈദ്യുതവിശ്ലേഷണത്തിലൂടെ ആദ്യമായി സീസിയം ഉദ്പാദിപ്പിച്ചു.
ശ്രദ്ധേയമായ പ്രത്യേകതകൾ
ഇലക്ട്രോപോസിറ്റീവിറ്റി ഏറ്റവും കൂടിയ മൂലകവും അയോണീകരണ ഊർജ്ജം ഏറ്റവും കുറഞ്ഞ മൂലകവുമാണ് സീസിയം.
സീസിയം ഹൈഡ്രോക്സൈഡ്(CsOH) വളരെ ശക്തിയേറിയ ഒരു ബേസാണ് .
അതിവേഗത്തിൽ ഗ്ലാസിന്റെ ഉപരിതലത്തിൽക്കൂടി തുളച്ച്‌കയറാനുള്ള കഴിവുണ്ടതിന്.
അതിനേക്കാൾ ശക്തികൂടിയ മറ്റ് ബേസുകളുണ്ടെങ്കിലും പലപ്പോഴും "ഏറ്റവും ശക്തികൂടിയ ബേസ്" എന്ന് അറിയപ്പെടുന്നത് സീസിയം ഹൈഡ്രോക്സൈഡാണ്.
സീസിയം ഏറ്റവും വ്യാപകമായി ഉപയോഗിക്കപ്പെടുന്നത് പെട്രോകെമിക്കൽസ് വ്യവസായത്തിലാണ് .
ഉയർന്ന സാന്ദ്രതയുള്ളതിനാൽ സീസിയം ഫോർമേറ്റ് പെട്രോൾ ഖനനത്തിൽ ഡ്രില്ലിങ് ദ്രാവകമായി ഉപയോഗിക്കുന്നു.
അണു ഘടികാരങ്ങളുടെ (atomic clocks) നിർമ്മാണമാണ് സീസിയം ഉപയോഗിക്കപ്പെടുന്ന മറ്റൊരു പ്രധാന മേഖല.
ആയിരക്കണക്കിന് വർഷങ്ങളോളം കൃത്യമായ സമയം കാണിക്കാൻ ഇത്തരം ഘടികാരങ്ങൾക്കാകും.
ആണവോർജ്ജം , കാൻസർ ചികിത്സ , ഫോട്ടോ ഇലക്ട്രിക് സെല്ലുകൾ , വാക്വം ട്യൂബ് തുടങ്ങി മറ്റനേകം ആവശ്യങ്ങൾക്കും സീസിയവും അതിന്റെ ഐസോടോപ്പുകളും സം‌യുക്തങ്ങളും ഉപയോഗിക്കപ്പെടുന്നു മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
സീസ്പൈറസി ഇംഗ്ലീഷ് വിലാസം https://ml.wikipedia.org/wiki/Seaspiracy
ബ്രിട്ടീഷ് ചലച്ചിത്ര നിർമ്മാതാവായ അലി തബ്രിസി സംവിധാനം ചെയ്ത് അഭിനയിച്ച മത്സ്യബന്ധനത്തിന്റെ പാരിസ്ഥിതിക ആഘാതത്തെക്കുറിച്ചുള്ള 2021 ലെ ഡോക്യുമെന്ററി ചിത്രമാണ് സീസ്പൈറസി.
മനുഷ്യന്റെ ഇടപെടൽ മൂലം സമുദ്രജീവിതത്തിനുണ്ടാകുന്ന പ്രത്യാഘാതങ്ങൾ ഈ ചിത്രം പരിശോധിക്കുകയും മത്സ്യ ഉപഭോഗം അവസാനിപ്പിക്കാനായി വാദിക്കുകയും ചെയ്യുന്നു.
2021 മാർച്ചിൽ ആഗോളതലത്തിൽ നെറ്റ്ഫ്ലിക്സിൽ പ്രദർശിപ്പിച്ച ഈ ചിത്രം നിരവധി രാജ്യങ്ങളിൽ വലിയ ശ്രദ്ധ നേടി.
കൈകാര്യം ചെയ്യുന്ന വിഷയത്തിലേക്ക് ശ്രദ്ധ ക്ഷണിച്ചതിന്റെ പേരിൽ ഈ ചിത്രത്തിന് വിമർശനാത്മകമായ അവലോകനങ്ങൾ ധാരാളം ലഭിച്ചു, ഒപ്പം അതിന്റെ ശാസ്ത്രീയ കൃത്യതയെച്ചൊല്ലി വിവാദങ്ങൾ ഉണ്ടാവുകയും ചെയ്തു.
ചില സമുദ്ര വിദഗ്ധർ ഈ ചിത്രത്തെ വിമർശിക്കുകയുണ്ടായി.
ചിത്രത്തിൽ അഭിമുഖം നടത്തുകയോ പ്രതികൂലമായി ചിത്രീകരിക്കപ്പെടുകയോ ചെയ്ത ചില സംഘടനകളും വ്യക്തികളും ചിത്രത്തിലെ വാദങ്ങളെ വിമർശിക്കുകയും സിനിമ തെറ്റായി ചിത്രീകരിച്ചുവെന്ന് ആരോപിക്കുകയും ചെയ്തു.
കൗസ്പിറസി എന്ന ഡോക്യുമെന്ററിയുടെ സംവിധായകൻ കിപ് ആൻഡേഴ്സനാണ് ചിത്രം നിർമ്മിച്ചത് .
പ്ലാസ്റ്റിക് മറൈൻ അവശിഷ്ടങ്ങൾ, ഉപേക്ഷിക്കപ്പെട്ട വലകൾ, ലോകമെമ്പാടുമുള്ള അമിത മത്സ്യബന്ധനം എന്നിങ്ങനെ മനുഷ്യന്റെ സ്വാധീനം, പ്ലാസ്റ്റിക് മൂലമുള്ള മലിനീകരണം തുടങ്ങിയവമൂലം, സമുദ്രജീവിതത്തിനുണ്ടാകുന്ന പ്രത്യാഘാതങ്ങളാണ്  ഈ ചിത്രത്തിന്റെ പ്രമേയം.
സമുദ്ര മത്സ്യവ്യവസ്ഥയുടെ നാശത്തിന്റെ പ്രധാന ഘടകം വാണിജ്യ മത്സ്യബന്ധനമാണെന്ന് ചിത്രം വാദിക്കുന്നു.
സുസ്ഥിര മത്സ്യബന്ധനം എന്ന ആശയത്തെ ഈ ചിത്രം നിരസിക്കുന്നു.
എർത്ത് ഐലന്റ് ഇൻസ്റ്റിറ്റ്യൂട്ടും അതിന്റെ ഡോൾഫിൻ സേഫ് ലേബലും മറൈൻ സ്റ്റീവർഷിപ്പ് കൗൺസിലിന്റെ സുസ്ഥിര സമുദ്രവിഭവ സർട്ടിഫിക്കേഷനുകൾ തുടങ്ങിയ സമുദ്ര സംരക്ഷണ പരിപാടികളെ സീസ്പൈറസി വിമർശിക്കുന്നു.
ഉപേക്ഷിക്കപ്പെടുന്ന വലകളുണ്ടാക്കുന്ന ആഘാതത്തിന്റെ പേരിൽ ഗാർഹിക പ്ലാസ്റ്റിക് ഉപയോഗം കുറയ്ക്കുന്നതിനുള്ള സംഘടനകളുടെ ശ്രമത്തെയും ഇത് വിമർശിക്കുന്നു.
സമുദ്രസംരക്ഷണത്തിനും അമിതമായ മത്സ്യ ഉപഭോഗം ഇല്ലാതാക്കാനും ഈ സിനിമ വാദിക്കുന്നു.
തായ്‌ജിയിലെ ഡോൾഫിൻ വേട്ട, ഫറോ ദ്വീപുകളിലെ തിമിംഗല വേട്ട , തായ്‌ലൻഡിലെ മത്സ്യബന്ധന വ്യവസായത്തിനുള്ളിലെ ആധുനിക അടിമത്തം എന്നിവയും ഡോക്യുമെന്ററിയിൽ ഉൾപ്പെടുന്നു.
ചിത്രം 2021 മാർച്ച് 24 ന് നെറ്റ്ഫ്ലിക്സിൽ റിലീസ് ചെയ്തു.
സീസണൽ അഫക്റ്റീവ് ഡിസോർഡർ (എസ്.എ.ഡി)
സീസണൽ അഫക്റ്റീവ് ഡിസോർഡർ ( എസ്എ ഡി ) ഒരു മാനസിക വ്യതിയാന തകരാർ ആണ്.
സാധാരണ മാനസികാരോഗ്യം പുലർത്തുന്നവരാണെങ്കിൽ കൂടി കാലാവസ്ഥയുമായി ബന്ധപ്പെട്ട ചില മാറ്റങ്ങൾ അവരിൽ  മാനസിക വ്യതിചലനത്തിനു കാരണമായേക്കാം.
ശൈത്യകാലത്തെ വിഷാദരോഗം ഇതിനു ഒരു ഉദാഹരണമാണ് .
ഇതിനു വിധേയരാകുന്ന ആളുകൾ  കൂടുതൽ സമയം ഉറങ്ങുകയോ ഊർജ്ജസ്വലത നഷ്ടപ്പെട്ട രീതിൽ പ്രവർത്തിയ്ക്കുകയോ ചെയ്യുന്നതായികാണുന്നു.
വേനൽക്കാലത്ത് അമിതമായ ഉത്കണ്ഠയും ചിലർ പ്രകടിപ്പിയ്ക്കുന്നു.
1984-ൽ നാഷ്ണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്തിലെ നോർമൻ ഇ.
റോസെൻതാളും സഹപ്രവർത്തകരും ആണ് എസ്.എ ഡിയെ ആദ്യമായി ശ്രദ്ധയിൽപ്പെടുത്തിയത്.
അദ്ദേഹത്തിന്റെ 1993 ലെ പുസ്തകമായ വിന്റർ ബ്ലൂസ്  ഈ വിഷയത്തിൽ ആധികാരികമായ ഒരു അവലംബം ആയിത്തീർന്നിട്ടുണ്ട്.
എസ്.എ.ഡി.ബാധിച്ചവർ അമേരിക്കയിലെ ഫ്ലോറിഡയിൽ 1.4% ഉം അലാസ്കയിൽ 9.9% മായും രേഖപ്പെടുത്തിയിരുന്നു.2007 ൽ നടത്തിയ സർവ്വേ പ്രകാരം 20% ഐറിഷ് ആൾക്കാർ രോഗബാധിതരായിരുന്നു.
സർവേയിൽ പുരുഷന്മാരെക്കാൾ സ്ത്രീകളെ ഇത്കൂടുതൽ ബാധിക്കുന്നതായി സർവ്വേ കാണിക്കുന്നു.
നെതർലണ്ട്സി ലെ ജനസംഖ്യയുടെ 10% എസ്.എഡ് ബാധിതരാണ്.
എസ്എഡി ഒരു പ്രധാനമായും ഒരു വിഷാദരോഗാവസ്ഥയാണ്.
നിരാശ, നിസ്സഹായത, വികാരങ്ങൾക്ക് പെട്ടെന്ന് അടിമപ്പെടൽ, ആത്മഹത്യയെക്കുറിച്ചുള്ള ചിന്ത, പ്രവർത്തനങ്ങളിൽ താത്പര്യമില്ലായ്മ, സാമൂഹിക വിനിമയങ്ങളിൽ നിന്ന് പിൻവലിയൽ, ഉറക്കക്കുറവ്, വിശപ്പില്ലായ്മ,ദഹനവുമായി ബന്ധപ്പെട്ട പ്രശ്നങ്ങൾ, തീരുമാനങ്ങൾ എടുക്കുവാൻ കഴിവില്ലായ്മ എന്നിവ ലക്ഷണങ്ങളിൽ ചിലതാണ്.
ഈ വ്യതിയാനത്തിനു വിവിധ  കാരണങ്ങൾ നിർദ്ദേശിക്കപ്പെട്ടിട്ടുണ്ട്.
സെറോട്ടോണിന്റെ അഭാവം, സെറോട്ടോണിൻ പോളിമോർഫിസം  പങ്ക് വഹിക്കുന്നുണ്ടെന്ന് അനുമാനിക്കപ്പെട്ടിരുന്നു .
എന്നാൽ, ഇത് തർക്കവിഷയമാണ്.
വെളിച്ചം ഉപയോഗിച്ചുള്ള ചികിത്സയും രാസമരുന്നുകൾ ഉപയോഗിച്ചുള്ള ചികിത്സയും ഇതിനു ചിലപ്പോൾ വിദഗ്ദ്ധർ ശിപാർശ ചെയ്യാറുണ്ട് .
ശാരീരിക വ്യായാമം ഒരു ഫലപ്രദമായ രീതിയാണെന്നു  കണ്ടിട്ടുണ്ട്.
സീസണൽ അഫക്റ്റീവ് ഡിസോർഡർ / ശീതകാല വിഷാദരോഗം ഉള്ള രോഗികൾക്ക് മോഡാഫിനിൽ ഫലപ്രദമായ ഒരു ചികിത്സയാണ്.
അവലംബം ↑ Oginska, Halszka; Oginska-Bruchal, Katarzyna (2014).
"Chronotype And Personality Factors Of Predisposition To Seasonal Affective Disorder".
Chronobiology International: the Journal of Biological Medical Rhythm Research.
31 (4): 523–531.
doi:10.3109/07420528.2013.874355.
↑ Ivry, Sara (August 13, 2002).
Seasonal Depression can Accompany Summer Sun.
Retrieved September 6, 2008 ↑ Seasonal affective disorder (SAD): Symptoms.
MayoClinic.com (September 22, 2011).
Retrieved on March 24, 2013.
↑ ↑ ↑ Seasonal affective disorder (SAD): Symptoms.
സീസണൽ ഇൻഫ്ലുവൻസ വാക്സിൻ ഉല്‌പന്നങ്ങൾ ഇംഗ്ലീഷ് വിലാസം https://ml.wikipedia.org/wiki/Seasonal_influenza_vaccine_brands
സീസണൽ ഇൻഫ്ലുവൻസ വാക്സിൻ ഉല്‌പന്നങ്ങളിൽ ഫ്ലൂസോൺ / ഫ്ലൂസോൺ ക്വാഡ്രിവാലന്റ് , വാക്സിഗ്രിപ്പ് / വാക്സിഗ്രിപ്പ് ടെട്ര, ഇൻഫ്ലുവാക്, ഒപ്റ്റാഫ്ലു എന്നിവ ഉൾപ്പെടുന്നു.
അസ്ട്രസെനെക്ക ഫ്ലുവൻസ് , ഇൻഫ്ലുവൻസ വാക്സിൻ ലൈവ്, ഇൻട്രാ നാസൽ ഫ്ലുവൻസ് ടെട്ര , ഇൻഫ്ലുവൻസ വാക്സിൻ ലൈവ്, ഇൻട്രാ നാസൽ ഫ്ലൂമിസ്റ്റ് , ഇൻഫ്ലുവൻസ വാക്സിൻ ലൈവ്, ഇൻട്രാ നാസൽ ഫ്ലൂമിസ്റ്റ് ക്വാഡ്രിവാലന്റ് , ഇൻഫ്ലുവൻസ വാക്സിൻ ലൈവ്, ഇൻട്രാ നാസൽ ഗ്ലാക്സോ സ്മിത്ത്ക്ലൈൻ ഫ്ലൂറിക്സ് ഫ്ലൂലവൽ ഫ്ലൂറിക്സ് ടെട്ര
ഫ്ലൂറിക്സ്, ഫ്ലൂലവൽ എന്നിവ ഗ്ലാക്സോ സ്മിത്ത്ക്ലൈനിന്റെ ഫ്ലൂ വാക്സിൻ ബ്രാൻഡാണ്.
മൈലൻ ഇൻഫ്ലുവക് ഇൻഫ്ലുവക് ടെട്ര
മൈലാൻ നിർമ്മിച്ച് വിപണനം ചെയ്യുന്ന ഒരു സബ് യൂണിറ്റ് വാക്സിനാണ് ഇൻഫ്ലുവക്.
ഇൻഫ്ലുവൻസ വൈറസിന്റെ മൂന്ന് വ്യത്യസ്ത സ്ട്രെയിനിൽ നിന്ന് (A/H1N1, A/H3N2, and Influenza B virus) നിർജ്ജീവമാക്കിയ പ്യൂരിഫൈഡ് സർഫേസ് ഫ്രാഗ്മെന്റ്സ് (subunits) ഇതിൽ അടങ്ങിയിരിക്കുന്നു.
അവ ഏറ്റവും പുതിയ നിർദ്ദേശങ്ങളുടെ അടിസ്ഥാനത്തിൽ ലോകാരോഗ്യ സംഘടന തിരഞ്ഞെടുത്ത് വിതരണം ചെയ്യുന്നു.
മുമ്പ്, ഇത് അബോട്ട് ലബോറട്ടറീസ് നിർമ്മിക്കുകയും വിപണനം ചെയ്യുകയും ചെയ്തിരുന്നു.
2010 ഫെബ്രുവരിയിൽ സോൾവേ ഫാർമസ്യൂട്ടിക്കൽസിൽ നിന്നും സബ്യൂണിറ്റ് വാക്സിൻ 6.2 ബില്യൺ ഡോളർ വിലയ്ക്കു അബോട്ട് സ്വന്തമാക്കി.
ഇതിൽ സബ്യൂണിറ്റ് ഇൻഫ്ലുവൻസ വാക്സിനും ഉൾപ്പെടുത്തിയിട്ടുണ്ട്.
1980 കളുടെ ആരംഭം മുതൽ ഇൻഫ്ലുവാക് വാണിജ്യപരമായി വിപണിയിൽ ലഭ്യമാണ്.
സോൾവേ ഏറ്റെടുക്കുന്നതോടെ കിഴക്കൻ യൂറോപ്യൻ, മിഡിൽ ഈസ്റ്റേൺ, ലാറ്റിൻ അമേരിക്കൻ വിപണികളിലേക്കുള്ള വാക്സിന്റെ ലഭ്യത അബോട്ട് നിലനിർത്തി.
വാക്‌സിനുകളിൽ നിന്നുള്ള വിൽപ്പന വരുമാനത്തിന്റെ ഏകദേശം 850 ദശലക്ഷം ഡോളർ ഉള്ളതായി 2009 ൽ സോൾവേ ഫാർമസ്യൂട്ടിക്കൽസ് റിപ്പോർട്ട് ചെയ്തു.
വികസിത വിപണികളിൽ അബോട്ടിന്റെ ജനറിക് മരുന്നുകൾ വാങ്ങുന്നതിനായി 2015 ഫെബ്രുവരിയിൽ മൈലാൻ ലബോറട്ടറീസ് അബോട്ടുമായുള്ള കരാർ പൂർത്തിയാക്കി.
അതിൽ ഇൻഫ്ലുവാക്ക് ഉൾപ്പെടുന്നു.
നൊവാർട്ടിസ്
നൊവാർട്ടിസ് നിർമ്മിച്ച സെൽ കൾച്ചർ ഇൻഫ്ലുവൻസ വാക്സിനാണ് ഒപ്റ്റാഫ്ലു.
2007 ഏപ്രിൽ 27 ന് ഒപ്റ്റാഫ്‌ലുവിന്റെ യൂറോപ്യൻ യൂണിയന്റെ അംഗീകാരത്തെ പിന്തുണയ്ക്കുന്ന ഒരു നല്ല അഭിപ്രായം നൊവാർട്ടിസിന് ലഭിച്ചു.
കോഴിമുട്ടകളേക്കാൾ സസ്തനികളുടെ സെൽ ലൈനിൽ നിർമ്മിച്ച ആദ്യത്തെ ഇൻഫ്ലുവൻസ വാക്സിനാണിത്.
നോർത്ത് കരോലിനയിലെ ഹോളി സ്പ്രിംഗ്സിൽ വാക്സിൻ നിർമ്മിക്കാനായിരുന്നു പദ്ധതി.
അമേരിക്കൻ ഐക്യനാടുകളിലെ സർക്കാർ 500 മില്യൺ ഡോളർ നിർമാണച്ചെലവും വാക്സിൻ വാങ്ങലും ഉറപ്പുനൽകി.
നൊവാർട്ടിസിന്റെ ഫ്ലൂ വാക്സിൻ യൂണിറ്റ് 2014 ൽ സി‌എസ്‌എൽ ലിമിറ്റഡിന് വിറ്റു.
ഇത് സി‌എസ്‌എൽ അനുബന്ധ കമ്പനിയായ ബയോ സി‌എസ്‌എൽ (സെകിറസ്) ന് കീഴിൽ സ്ഥാപിച്ചു.
വാണിജ്യപരമായ കാരണങ്ങളാൽ 2017 ൽ ഒപ്റ്റാഫ്‌ലു ബ്രാൻഡിന്റെ ഉപയോഗം നിർത്താൻ മാർക്കറ്റിംഗ് അംഗീകാര ഉടമയായ ബയോസിഎസ്എൽ തീരുമാനിച്ചു.
സനോഫി-അവന്റിസ് വാക്സിഗ്രിപ്പ് ടെട്ര ഫ്ലൂക്വാഡ്രി സനോഫി പാസ്ചർ A 5cc vial of Fluzone.
സനോഫി പാസ്ചർ സ്പ്ലിറ്റ്-വൈറസ് ഇൻഫ്ലുവൻസ വാക്സിനുകൾ ഫ്ലൂസോൺ (പ്രത്യേകിച്ച് അമേരിക്കയിൽ) , വാക്സിഗ്രിപ്പ് / വാക്സിഗ്രിപ്പ് ടെട്ര (പ്രത്യേകിച്ച് യൂറോപ്പിൽ) എന്നിവ നിർമ്മിക്കുന്നു.
ഫ്ലൂബ്ലോക്ക് എന്ന ബ്രാൻഡഡ് റീകോംബിനന്റ് ഇൻഫ്ലുവൻസ വാക്സിനും സനോഫി നിർമ്മിക്കുന്നു.
ഫ്ലൂസോൺ
സനോഫി പാസ്ചർ വിതരണം ചെയ്യുന്ന ഇൻഫ്ലുവൻസ വാക്സിൻ ബ്രാൻഡാണ് ഫ്ലൂസോൺ.
ഇൻഫ്ലുവൻസ വൈറസിന്റെ കെമിക്കൽ ഡിസ്ട്രപ്ഷൻ മൂലം ഉത്പാദിപ്പിക്കപ്പെടുന്ന സ്പ്ലിറ്റ് വൈറസ് വാക്സിനാണിത്.
ഇത് ഇൻഫ്ലുവൻസയെ തടയുന്നു.
മാത്രയും സംഭരണവും
ഇൻട്രാമുസ്കുലർ ഇഞ്ചക്ഷൻ വഴിയാണ് ഫ്ലൂസോൺ സാധാരണ അളവിൽ നൽകുന്നത്.
ഇൻട്രാഡെർമൽ ഇഞ്ചക്ഷനും ലഭ്യമാണ്.
പീഡിയാട്രിക് ഉപയോഗത്തിനായി ഇത് 0.25 മില്ലി സിറിഞ്ചായും മുതിർന്നവർക്കും കുട്ടികൾക്കും 0.5 മില്ലി സിറിഞ്ചായും മുതിർന്നവർക്കും കുട്ടികൾക്കും 0.5 മില്ലി വിയലായും മുതിർന്നവർക്കും കുട്ടികൾക്കും 5 മില്ലി വിയലായും അവതരിപ്പിക്കുന്നു.
2 മുതൽ 8 ° C വരെ (36 മുതൽ 46 ° F വരെ) താപനിലയിൽ ഫ്ലൂസോൺ ശീതീകരിക്കണം.
ഇത് മരവിപ്പിച്ച് നിർജ്ജീവമാക്കുന്നു.
1980 ൽ എഫ്ഡി‌എയാണ് ഫ്ലൂസോണിനെ ആദ്യം അംഗീകരിച്ചത്.
ഇനിപ്പറയുന്ന പ്രതികൂല ഫലങ്ങൾ റിപ്പോർട്ടുചെയ്‌തിട്ടുണ്ട്.
നേരിയ വേദന, കുത്തിവച്ചുള്ള സ്ഥലത്ത് നേരിയ വേദനയും വീക്കവും ചെറിയ കുട്ടികളിലും ഫ്ലൂ വാക്സിൻ മുൻകൂട്ടി പരിചയപ്പെടാത്തവരിലും, പനി, അസ്വാസ്ഥ്യം, മയാൽജിയ (പേശി വേദന) മുട്ട പ്രോട്ടീനുമായി സംവേദനക്ഷമതയുള്ള ആളുകളിൽ, തൊലി ചുവന്നു തടിക്കുകയും , ആൻജിയോഡീമ , ആസ്ത്മ , അനാഫൈലക്സിസ് എന്നിവ പോലുള്ള അലർജി പ്രതിപ്രവർത്തനങ്ങൾ ഉണ്ടാകാം.
സീസേറിയൻ ഇംഗ്ലീഷ് വിലാസം https://ml.wikipedia.org/wiki/Caesarean_section
സ്വാഭാവിക പ്രസവത്തിൽ നിന്നും വ്യത്യസ്തമായി , ഗർഭിണിയുടെ അടിവയറും ഗർഭപാത്രവും കീറി (C-Section : Caesarean Section) ഒന്നോ അതിലധികമോ കുഞ്ഞുങ്ങളെ പുറത്തെടുക്കുന്ന ശസ്ത്രക്രിയയാണ് സിസേറിയൻ .
ഇംഗ്ലീഷ്:(Caesarean), C-section or caesarean delivery.
ചാപിള്ളയെ (Still birth), പുറത്തെടുത്ത്‌ അമ്മയുടെ ജീവൻ രക്ഷിക്കാനായി  ഈ രീതി പണ്ടേ നിലവിലുണ്ടായിരുന്നു.
പ്രസവ തടസ്സം , ഇരട്ട ഗർഭം , അമ്മയിൽ ഉയർന്ന രക്തസമ്മർദ്ദം , ബ്രീച്ച് ജനനം , പ്ലാസന്റയിലോ പൊക്കിൾക്കൊടിയിലോ ഉള്ള പ്രശ്നങ്ങൾ എന്നിവ ഓപ്പറേഷന്റെ കാരണങ്ങളിൽ ഉൾപ്പെടുന്നു.
സിസേറിയൻ  അഥവാ സി സെക്ഷൻ നടത്താൻ ആദ്യമായി ഉപദേശിച്ച വ്യക്തി സുശ്രുതനാണെന്നു കരുതപ്പെടുന്നു.
1881-ൽ, ജർമൻ സ്ത്രീരോഗശാസ്ത്രജ്ഞനായ (Gynaecologist) ഫെർഡിനന്ദ് അഡോൾഫ് കേഹ്രെർ (Ferdinand Adolf  Kehrer ) ആണ് നവീന സിസേറിയൻ ആദ്യമായി ചെയ്തത്.
സി-സെക്ഷന് ശേഷം സാധാരണ പ്രസവം സാധ്യമായേക്കാം.
വൈദ്യശാസ്ത്രപരമായി ആവശ്യമുള്ളപ്പോൾ മാത്രം സിസേറിയൻ നടത്തണമെന്ന് ലോകാരോഗ്യ സംഘടന ശുപാർശ ചെയ്യുന്നു.
എന്നാൽ ഇന്ന് മിക്ക സി-സെക്ഷനുകളും ആരുടെയെങ്കിലും അഭ്യർത്ഥന പ്രകാരം(സാധാരണയായി അമ്മ.) ഒരു മെഡിക്കൽ കാരണമില്ലാതെ നടത്തപ്പെടുന്നു, ഒരു സി-സെക്ഷൻ സാധാരണയായി 45 മിനിറ്റ് മുതൽ ഒരു മണിക്കൂർ വരെ എടുക്കും.
ഒരു സ്‌പൈനൽ ബ്ലോക്ക് ഉപയോഗിച്ചോ, സ്‌ത്രീ ഉണർന്നിരിക്കുന്നിടത്തോ, അല്ലെങ്കിൽ ജനറൽ അനസ്തേഷ്യയിലോ ഇത് ചെയ്യാം.
മൂത്രാശയം കളയാൻ ഒരു യൂറിനറി കത്തീറ്റർ ഉപയോഗിക്കുന്നു, തുടർന്ന് ഒരു ആന്റിസെപ്റ്റിക് ഉപയോഗിച്ച് അടിവയറ്റിലെ ചർമ്മം വൃത്തിയാക്കുന്നു.
ഏകദേശം 15 മുറിവ് സെ.
മീ (6 ഇഞ്ച്) പിന്നീട് അമ്മയുടെ അടിവയറ്റിലൂടെയാണ് ഉണ്ടാകുന്നത്.
പിന്നീട് രണ്ടാമത്തെ മുറിവിലൂടെ ഗർഭപാത്രം തുറന്ന് കുഞ്ഞിനെ പ്രസവിക്കുന്നു.
മുറിവുകൾ പിന്നീട് അടച്ച് തുന്നിക്കെട്ടുന്നു .
ഒരു സ്ത്രീക്ക് ഓപ്പറേഷൻ റൂമിൽ നിന്ന് പുറത്തിറങ്ങി ഉണർന്നാൽ ഉടൻ തന്നെ മുലയൂട്ടൽ ആരംഭിക്കാം.
പലപ്പോഴും, വീട്ടിലേക്ക് മടങ്ങാൻ വേണ്ടത്ര സുഖം പ്രാപിക്കാൻ ആശുപത്രിയിൽ നിരവധി ദിവസങ്ങൾ ആവശ്യമാണ്.
സന്ദർഭങ്ങൾ
യോനിയിൽ നിന്നുള്ള പ്രസവം അമ്മയ്‌ക്കോ കുഞ്ഞിനോ അപകടമുണ്ടാക്കുമ്പോൾ സിസേറിയൻ (സി-സെക്ഷൻ) ശുപാർശ ചെയ്യുന്നു.
ചില രാജ്യങ്ങളിൽ മാതൃ അഭ്യർത്ഥന പ്രകാരവും വ്യക്തിപരവും സാമൂഹികവുമായ കാരണങ്ങളാലും സി-സെക്ഷനുകള് നടത്തുന്നു.
പ്രസവത്തിന്റെ സങ്കീർണതകളും യോനിയിലെ പ്രസവവുമായി ബന്ധപ്പെട്ട അപകടസാധ്യത വർദ്ധിപ്പിക്കുന്ന ഘടകങ്ങളിൽ ഇവ ഉൾപ്പെടുന്നു: അസാധാരണമായ അവതരണം (ബ്രീച്ച് അല്ലെങ്കിൽ തിരശ്ചീന സ്ഥാനങ്ങൾ).